钦定古今图书集成/明伦汇编/官常典/第760卷 > 王道焜
## 钦定古今图书集成/明伦汇编/官常典/第760卷 > 王道焜

按《明外史朱大典传》：“道焜，字昭平，钱塘人。父国柱，举
人兖州同知。道焜以天启元年举于乡。崇祯时，历福
宁州学正、南平知县。以荐迁南雄同知。会光泽寇发，
其父老言非道焜不能平，抚按为请。诏改邵武同知，
知光泽县事，抚剿兼施，部内底定。庄烈帝破格求贤，
尽征天下贤能吏，抚按以道焜名闻。吏部言同知不”
当与考选，拟授职方主事。道焜不平，抗疏言：“御史王
孙蕃由知州改授知州，同知秩皆五品，知州可改，同
知独不可改乎？”疏奏，温旨令候考。方待命，都城陷，遂
微服南还。及杭州不守，道焜慨然谓其子均曰：“世受
国恩，死固分也。”遂投缳死。